สวัสดีครับ ผมกับเเฟนมีอะไรกัน เเต่ป้องกันนะครับย้ำว่าป้องกัน เเล้วผมก็เช็คถุงยางด้วยว่ารั่วรึปล่าวเเต่ไม่รั่วปรากฎว่า เมื่อครบ 7 วัน เเฟนผมมีอาการทานอาหารได้นิดหน่อยเเล้วอ้วก อยากทราบว่าเกิดจากสาเหตุใดครับ เเล้วมีโอกาศท้องรึปล่าว ขอบคุฯครับ
สวัสดีค่ะ การมีเพศสัมพันธ์โดยใช้ถุงยางอนามัยป้องกันนั้น แม้จะใช้ได้อย่างถูกต้อง ไม่ฉีกขาดหรือรั่วซึม ก็จะมีโอกาสตั้งครรภ์ได้ประมาณ 2%สำหรับอาการอาเจียนที่เกิดขึ้นหลังจากมีเพศสัมพันธ์ไปเพียง 7 วัน ไม่ใช่อาการของการตั้งครรภ์แต่อย่างใด เพราะอาการของการตั้งครรภ์จะไม่ปรากฏเร็วภายในไม่กี่วันหลังจากที่มีเพศสัมพันธ์ค่ะ โดยอาการต่างๆ จะเกิดตามหลังอาการขาดประจำเดือนไปแล้วประมาณ 2 สัปดาห์ค่ะดังนั้น อาการอาเจียนจึงเกิดจากสาเหตุอื่นๆ เช่น อาหารเป็นพิษ กระเพาะอาหารอักเสบ เมารถ เมาเรือ ผลข้างเคียงจากการทานยาบางชนิด การมีความเครียด วิตกกังวล เป็นต้น ในเบื้องต้น ควรพยายามจิบน้ำเปล่าบ่อยๆ ทานเฉพาะอาหารที่ย่อยง่าย ไม่ดื่มชา กาแฟ น้ำอัดลม และแอลกอฮอล์ นอนหลับพักผ่อนให้เพียงพอ ไม่เครียด เป็นต้นส่วนการที่จะทราบว่ามีการตั้งครรภ์หรือไม่นั้น ต้องรอให้ถึงกำหนดวันที่ประจำเดือนจะมาเสียก่อน หากประจำเดือนไม่มา ก็ควรตรวจหาการตั้งครรภ์ดูด้วยค่ะ